পরিস্থিতি নিয়ন্ত্রণে, কড়া নজর ভারতীয় সেনার

ওয়েব ডেস্ক: বৃহস্পতিবারের পর ফের শুক্রবার পাকিস্থান ভারতের সীমান্তরেখা বরাবর শুরু করেছে গোলাবর্ষণ। পাক ড্রোনের দেখা মিলেছে ভারতের সীমান্তরেক্ষা বরাবর। আর ইতিমধ্যেই ভারতীয় সেনাবাহিনীর পক্ষ থেকে শুরু হয়েছে পাক ড্রোন নিশ্বেষ করার কাজ। আজ জম্মু-কাশ্মীর, অবান্তিপুরাম, পাঞ্জাব-সহ বিভিন্ন জায়গায় পাকিস্তান হামলা চালায়। সামরিক ঘাটি থেকে শুরু করে ভারতের জনবসতিতে এই আঘাত হানা হয়।

আর এবার প্রতিরক্ষা দফতরের পক্ষ থেকে এই সামগ্রিক পরিস্থিতি নিয়ে দেওয়া হল বিবৃতি। ‘ আজ সন্ধ্যে থেকে উত্তরের বারামুলা থেকে দক্ষিণের ভুজ, আন্তর্জাতিক সীমানা এবং পাকিস্তানের নিয়ন্ত্রণরেক্ষা বরাবর ২৬টি স্থানে দেখা মিলেছে পাক ড্রোনের। এর মধ্যে বেশকিছু সশস্ত্র ড্রোন রয়েছে যেগুলি বেসামরিক। এবং সামরিক নয় এমন ড্রোনও ভারতের আকাশে ওড়ানো হয়েছে পাকিস্তানের পক্ষ থেকে। সেনা ছাউনি, সেনা কন্টেনমেন্ট জায়গায় এই ড্রোন মূলত দেখা যায়। ‘। প্রতিরক্ষা দফতর জানিয়েছে, ‘সীমান্তবর্তী এলাকায় বসবাসকারী নাগরিকদের, বিশেষ করে, ঘরের ভেতরে থাকার, অপ্রয়োজনীয় চলাচল সীমিত করার এবং স্থানীয় কর্তৃপক্ষের জারি করা নিরাপত্তা নির্দেশাবলী কঠোরভাবে অনুসরণ করার পরামর্শ দেওয়া হচ্ছে। যদিও আতঙ্কিত হওয়ার কোনও কারণ নেই, তবুও সতর্কতা এবং সতর্কতা বৃদ্ধি করা অপরিহার্য’।